SET ปิดเช้าลบ 3 จุด รอผลประชุม “เฟด” แนะเกาะติด “ฉีดวัคซีน” โควิด
SET ปิดเช้าลบ 3 จุด นลท.ติดตามผลประชุม “เฟด” สัปดาห์นี้ แนะเกาะติดความคืบหน้า “ฉีดวัคซีน” โควิด-19
15 มิ.ย. 2564

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้แกว่งตัวทั้งบวก-ลบในกรอบแคบคล้ายตลาดหุ้นเอเชียในช่วงรอผลการประชุมธนาคารกลางสหรัฐ (เฟด) ในเร็ว ๆ นี้ ซึ่งตลาดให้น้ำหนักต่อปัจจัยนี้ค่อนข้างมากในการเป็นตัวแปรชี้นำทิศทางตลาดฯ โดยมองว่าเฟดจะยังคงนโยบายเดิม โดยเฉพาะอัตราดอกเบี้ย เนื่องจากเฟดเคยระบุไว้ก่อนหน้านี้ว่าจะยังไม่ปรับขึ้นไปจนถึงปี 66 ส่วนอัตราเงินเฟ้อสหรัฐที่พุ่งขึ้นแรงก็มาจากการเปิดเมืองและยังต้องติดตามต่อไปว่าเป็นภาวะชั่วคราวหรือไม่ เชื่อวาเฟดคงจะนำเรื่องนี้ไปพิจารณาด้วย
ส่วนบ้านเรายังต้องติดตามการบริหารจัดการวัคซีนโควิด-19 หลังจากที่การฉีดวัคซีนสะดุลลงในขณะนี้ ทำให้ความคาดหวังการเปิดเมืองอาจจะยังไม่แน่นอนและต้องรอดูต่อไป พร้อมแนะนำติดตามตัวเลขเศรษฐกิจของสหรัฐฯ
ด้านแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงยังเงียบเหงาคล้ายช่วงเช้าในช่วงรอปัจจัยใหม่เข้ามา พร้อมให้แนวรับ 1,625 จุด ส่วนแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 1,738.63 ล้านบาท ปิดที่ 127.50 บาท ลดลง 2.50 บาท
TASCO มูลค่าการซื้อขาย 1,352.34 ล้านบาท ปิดที่ 21.10 บาท เพิ่มขึ้น 1.00 บาท
GUNKUL มูลค่าการซื้อขาย  1,257.30 ล้านบาท ปิดที่ 4.32 บาท ลดลง 0.10 บาท
JAS มูลค่าการซื้อขาย 1,121.12 ล้านบาท ปิดที่ 3.34 บาท ลดลง 0.04 บาท
STA มูลค่าการซื้อขาย 990.01 ล้านบาท ปิดที่ 39.25 บาท ลดลง 1.25 บาท